Administraţia Naţională de Meteorologie a emis vineri, la ora 10, o avertizare valabilă până la ora 18 în ceea ce priveşte intensificarea rafalelor de vânt în unele zone ale ţării.
În intervalul menționat, temporar vor fi intensificări ale vântului în cea mai mare parte a României, cu viteze în general de 45-55 km/h, iar la munte rafalele vor depăși 60-70 km/h.
Codul galben de vânt vizează în special județe din Moldova şi din estul și sud-estul Transilvaniei. Rafalele vor depăși 90 de km/h în Carpații Orientali.
"Vântul va avea intensificări în Moldova, în estul şi sud-estul Transilvaniei cu viteze în general de 55-65 km/h, iar în Carpaţii Orientali, la altitudini mari rafalele vor depăşi 90 km/h", a transmis ANM.
Vremea în București
În Bucureşti, vremea este în continuă încălzire, iar vântul vântul va sufla în general moderat, cu rafale în jurul a 40 de km/h. Cerul va fi mai mult senin, iar temperatura maximă va fi de 23-24 de grade, spun specialiştii.